تتجادل انها ما تبي تطلع من الغرفه.. جاسم سحبها وطلعت قُمر وبعيونها نظرة خالد المستسلمه ..قعدت قُمر والصدمه ماليه حشاها.. نظرته.. تذكرت هذي النظرة.. وين شافتها ..وين شافتها من قبل.. نظرة مستسلمه مهزومه مافيها روح بن ضاحي القتاليه.. عمها ابراهيم.. لا.. مو عمي ابراهيم.. يدي سبع.. ماكو الا اهو.. فتحت عيونها على وسعهن واهي تسترجع ذكريات ذاك اليوم يوم مات يدها.. كان قاعد وياها بالعريش اللي في بيته الكبير.. كانت تقرى له قرآن مثل كل يوم بهذاك الوقت.. كان يطالعها بنظرة مهزومه.. يدري انه بيموت وبيخلي قُمر بلياه.. بس ما باليد حيله.. سلم امره للموت وظل يطالعها بنفس نظرة خالد.. معناته خالد بعد.. يموت